Yari 1690a

La yari 1690a de la 17ma yarcento duris de la 1ma di januaro 1690 til la 31ma di decembro 1699. Dum la yari 1690a eventis, inter altri:

 Europa 
 1690 - Ye la 8ma di oktobro dum tale nomizita Granda Turka milito, Otomani rikaptas Beograd.
 1690 - Ye la 4ma di decembro, destruktiva ter-tremo frapas estal Alpi, produktas 24 morti ed efektigas domaji en Villach, Karintia.
 1691 - Ye la 12ma di julio, Antonio Pignatelli, arkiepiskopo di Napoli, divenas papo Inocentius la 12ma.
 1693 - Ye la 11ma di januaro eventas forta ter-tremo en Sicilia, en kelka loki de sudal Italia ed en Malta, qua duras dum 4 minuti e produktas cirkume 60 mil morti.
 1693 - En Suisia eventas religiala skismo en grupo di Alzaciana anabaptisti, duktita da Jakob Ammann. La sequanti di Ammann pose divenos la sekto Amish.
 1694 - Ye la 8ma di septembro, ter-tremo kun fortreso 6.9 che skalo di Richter e durado di 30 til 60 sekundi frapas regioni Apulia e Basilikata, qui lor apartenis a Rejio Napoli. Ol produktas granda destruktado e plu kam 6 mil morti.
 De 1695 til 1697 en Finlando, cereali ne kreskas pro koldeso. La triimo de Finlandani mortas pro hungro e morbi.
 Caro di Rusia Pyotr voyajas e laboras 1697–1698 en Europa travestiita, exemple, kom navo-konstruktisto.

 Azia 
 1693 - Chinia koncentras tota sua extera komerco en Kanton.

 Central-Amerika 
 1694 - Uragano frapas naturala portuo di Carlisle Bay, Barbados, sinkas 27 Britaniana navi, e produktas 3 mil morti.

 Sud-Amerika 
 1694 - Ye la 6ma di februaro, Quilombo dos Palmares, kolonio kreita da fuginta sklavi en Brazilia, destruktesas da Portugalani.

 Referi